« Urzh a zo roet d ' an holl otoioù polis da vont betek al lec ' h anvet Feuteun - Gleran war zu norz kêr » a voe diskleriet gant ur vouezh dous ha plijus , mouezh Kristina , ar benngenurzhierez - polis . Aaa , Kristina , atav gwisket kran ha cheuc ' h , gant he daoulagad glas - gwer , don evel ar mor ! Met bliv par d ' ur c ' hazh yaouank ! Hag hi meleganez ouzhpenn - se . Ur goantenn , par da « starezed » Hollywood a lavarer ordinal er servij . Met hi d ' an nebeutañ n ' eo ket ganet e fin ar sizhun . Speredek eo zoken . . .